ప్రత్యక్ష కార్యాచరణ దినం
ప్రత్యక్ష కార్యాచరణ దినం లేదా డైరెక్ట్ యాక్షన్ డే (16 ఆగస్టు 1946), గ్రేట్ కలకత్తా కిల్లింగ్స్ అన్న మరోపేరుతోనూ ప్రసిద్ధమైన రోజున బ్రిటీష్ ఇండియాలోని బెంగాల్ ప్రావిన్సుకు చెందిన కలకత్తా నగరంలోని హిందూ, ముస్లిముల మధ్య విస్తృతంగా దాడులు, దోపిడీలు, నరమేధం చోటుచేసుకున్నాయి. పొడవైన కత్తుల వారం ("ద వీక్ ఆఫ్ లాంగ్ నైవ్స్")గా పేరుపొందిన రక్తసిక్తమైన వారానికి ఇదే ప్రారంభదినంగా నిలిచింది. బ్రిటీష్ వారు దేశాన్ని సమైక్యంగానే వదిలివెళ్ళిపోతే హిందూ ఆధిక్యత వల్ల తాము నష్టపోవాల్సి వస్తుందంటూ బ్రిటీష్ వారికీ, కాంగ్రెస్ పార్టీ నాయకులకూ ముస్లింల భావాల బలాన్ని ప్రదర్శించడానికి ముస్లిం లీగ్ కౌన్సిల్ ప్రత్యక్ష కార్యాచరణను ప్రకటించింది. దీని ఫలిగతంగా బ్రిటీష్ ఇండియాలో అంతకుముందు ఎప్పుడూ చూడని దారుణమైన మతకల్లోలాలను దేశం చూసింది.
అసన్సోల్
చిత్తరంజన్ లోకోమోటివ్ వర్క్స్ (CLW) భారతదేశంలో మొదటి ఇంజనుల వర్క్ షాపు, దీని పేరును స్వాతంత్ర్య యోధుడు, నాయకుడు మరియు రాష్ట్ర కార్యదర్శి దేశబంధు చిత్తరంజన్ దాస్ జ్ఞాపకార్దంగా పెట్టారు. ఇది ఆరంభంలో ఆవిరి ఇంజనులను ఉత్పత్తి చేసింది. ఉత్పత్తి చర్యలను 1950 జనవరి 26లో భారతదేశం గణతంత్రరాజ్యం అయిన రోజున ఆరంభించారు. మొదటి ఆవిరి ఇంజను "దేశబంధు"ను భారతదేశ మొదటి రాష్ట్రపతి Dr. రాజేంద్రప్రసాద్ జాతికి అంకితం చేశారు. CLW నిర్మించిన మొదటి WAG-9 ఎలెక్ట్రిక్ ఇంజను "నవయుగ్"ను 1998 నవంబరు 14లో తీసుకురావడంతో, భారతదేశం 3-ఫేజ్ సాంకేతికంతో ఎలెక్ట్రిక్ ఇంజనులను తయారుచేసే ఐదు దేశాలతో చేరింది. 2006లో, CLW "Dr సిల్వర్" అనే ఒక త్రీ-ఫేజ్ ఇంజనును రిమోట్ డయాగ్నిస్టిక్ విధానంతో ఉత్పత్తి చేశారు. 2006 మార్చి 31 వరకు CLW 3380 ఎలెక్ట్రిక్ ఇంజనులను ఉత్పత్తి చేశారు.